Sodba Splošnega sodišča z dne 28. aprila 2021 – Comercializadora Eloro/EUIPO – Zumex Group (JUMEX)
(Zadeva T-310/20)1
(Znamka Evropske unije – Postopek z ugovorom – Prijava figurativne znamke Evropske unije JUMEX – Prejšnja figurativna znamka Evropske unije zumex – Relativni razlog za zavrnitev – Verjetnost zmede – Člen 8(1)(b) Uredbe (ES) št. 207/2009 (postal člen 8(1)(b) Uredbe (EU) 2017/1001))
Jezik postopka: španščina
Stranke
Tožeča stranka: Comercializadora Eloro, SA (Ecatepec, Mehika) (zastopniki: J. L. Gracia Albero, P. Merino Baylos in E. Cebollero González, odvetniki)
Tožena stranka: Urad Evropske unije za intelektualno lastnino (zastopnik: S. Palmero Cabezas, agent)
Druga stranka v postopku pred odborom za pritožbe pri EUIPO, intervenientka pred Splošnim sodiščem: Zumex Group, SA (Moncada, Španija) (zastopnik: M. C. March Cabrelles, odvetnica)
Predmet
Tožba zoper odločbo drugega odbora za pritožbe pri EUIPO z dne 9. marca 2020 (zadeva R 534/2019-2) v zvezi s postopkom z ugovorom med družbama Zumex Group in Comercializadora Eloro.
Izrek
Tožba se zavrne.
Družbi Comercializadora Eloro, SA se naloži plačilo stroškov Urada Evropske unije za intelektualno lastnino (EUIPO) in družbe Zumex Group, SA.
____________
1     UL C 240, 20.7.2020.